CELEX: C2007/199/06
Language: et
Date: 2007-08-25 00:00:00
Title: Kohtuasi C-522/04: Euroopa Kohtu (teine koda) 5. juuli 2007 . aasta otsus — Euroopa Ühenduste Komisjon versus Belgia Kuningriik (Liikmesriigi kohustuste rikkumine — Isikute vaba liikumine — Töötajate vaba liikumine — Teenuste osutamise vabadus — Asutamisvabadus — Kapitali vaba liikumine — Euroopa Majanduspiirkonna lepingu artiklid 28, 31, 36 ja 40 — Direktiiv 2002/83/EÜ — Maksualased õigusnormid, mis näevad ette välisriigis asutatud elukindlustusseltsi tasutud vanaduspensioniskeemide sissemaksete ebasoodsama kohtlemise — Selliste isikute kapitali ja tagasiostuväärtuste maksustamine Belgias, kes on asunud elama välisriiki — Topeltmaksustamise vältimise leping — Vastutav esindaja)

25.8.2007   
            
            
               ET
            
            
               Euroopa Liidu Teataja
            
            
               C 199/4
            
         Euroopa Kohtu (teine koda) 5. juuli 2007. aasta otsus — Euroopa Ühenduste Komisjon versus Belgia Kuningriik
   (Kohtuasi C-522/04) (1)
   
   (Liikmesriigi kohustuste rikkumine - Isikute vaba liikumine - Töötajate vaba liikumine - Teenuste osutamise vabadus - Asutamisvabadus - Kapitali vaba liikumine - Euroopa Majanduspiirkonna lepingu artiklid 28, 31, 36 ja 40 - Direktiiv 2002/83/EÜ - Maksualased õigusnormid, mis näevad ette välisriigis asutatud elukindlustusseltsi tasutud vanaduspensioniskeemide sissemaksete ebasoodsama kohtlemise - Selliste isikute kapitali ja tagasiostuväärtuste maksustamine Belgias, kes on asunud elama välisriiki - Topeltmaksustamise vältimise leping - Vastutav esindaja)
   (2007/C 199/06)
   Kohtumenetluse keel: prantsuse
   Pooled
   
      Hageja: Euroopa Ühenduste Komisjon (esindajad: R. Lyal ja D. Triantafyllou)
   
      Kostja: Belgia Kuningriik (esindajad: E. Dominkovits ja M. Wimmer)
   Kohtuasja ese
   Liikmesriigi kohustuste rikkumine — EÜ asutamislepingu artiklite 18, 39, 43, 49 ja 56, Euroopa Majanduspiirkonna lepingu artiklite 28, 31, 36 ja 40 ning Euroopa Parlamendi ja nõukogu direktiivi 2002/83/EÜ artikli 5 lõike 1 ja artikli 53 lõike 2 rikkumine — Maksuseadused, mis näevad ette välismaal asuvatele pensionisüsteemidega seotud kindlustusseltsidele tasutud maksete ebasoodsama kohtlemise, kapitali ja tagasimaksete väärtuste, mis on makstud välismaale elama asunud lepinguosalisele, maksustamise Belgias, samuti nende äriühingute kohustuse omada Belgias asuvat esindajat, tagamaks kindlustuslepingujärgse iga-aastase makse toimumine.
   Resolutiivosa
   
               1.
            
            
               Kuna Belgia Kuningriik jättis jõusse õigusnormid, mis:
               
                           —
                        
                        
                           lubavad vanaduse ja enneaegse surma vastu tasumisele kuuluvate tööandja poolt tehtavate täiendavate sotsiaalkindlustusmaksete mahaarvamist 1992. aasta tulumaksuseadustiku, mis on kooskõlastatud 10. aprilli 1992. aasta kuningliku dekreediga ja mida on muudetud 28. aprilli 2003. aasta seadusega täiendava pensioni ja sellega seotud maksusüsteemi ja teatud täiendavate soodustuste kohta sotsiaalkindlustuse valdkonnas, artiklis 59 ette nähtud tingimusel, et sissemakseid tehakse Belgias asuvasse elukindlustusseltsi või pensionifondi;
                        
                     
                           —
                        
                        
                           lubavad vastavalt 1992. aasta tulumaksuseadustiku, mida on muudetud 28. aprilli 2003. aasta seadusega, artiklitele 145/1 ja 145/3 pikaajaliselt säästuhoiuselt maksude vähendamist vanaduse ja enneaegse surma puhuks tehtavatelt sissemaksetelt või täiendavaks kogumispensioniks tehtavatelt isiklikelt sissemaksetelt, mida tööandja on töövõtjale makstud töötasudelt kinni pidanud või mida ettevõtja on kinni pidanud juhatusele, kes ei tööta töölepingu alusel, makstud tasudelt, tingimusel, et sissemakseid sooritatakse Belgias asuvasse elukindlustusseltsi või pensionikindlustusfondi;
                        
                     
                           —
                        
                        
                           näevad 1992. aasta tulumaksuseadustiku, mida on muudetud 28. aprilli 2003. aasta seadusega, artiklis 364a ette, et juhul, kui sama seadustiku artiklis 34 märgitud kapital, tagasiostuväärtused ja hoiused makstakse või määratakse maksumaksjale, kes on eelnevalt viinud oma elukoha või oma majanduslike huvide asukoha üle välisriiki, loetakse makse või rahaülekanne toimunuks päeval, mis eelnes sellele üleviimisele, samastades kõik selle seadustiku artikli 34 lõike 2 punktis 3 märgitud üleviimised artikli 364a teises lõigus märgitud ülekandega selliselt, et iga kindlustusandja on kohustatud nimetatud seadustiku artikli 270 kohaselt kinni pidama tulumaksu mistahes hetkel Belgias asunud maksumaksjast mitteresidendile makstud kapitalilt ja tagasiostuväärtuselt niivõrd, kui need summad tekkisid täielikult või osaliselt perioodil, millal asjaomane isik oli Belgia residendist maksumaksja, isegi kui Belgia Kuningriigi sõlmitud kahepoolsed maksulepingud lubasid neid tulusid lepingu teises osalisriigis maksustada;
                        
                     
                           —
                        
                        
                           maksustades 1992. aasta tulumaksuseadustiku, mida on muudetud 28. aprilli 2003. aasta seadusega, artikli 364b kohaselt kapitali või tagasiostuväärtuste, mis on tekkinud tööandja poolt tehtavate sotsiaalkindlustusmaksete või isiklike sissemaksete tasumisel täiendavasse pensionifondi või elukindlustusseltsi kaudu soodustatud isiku või soorituse täitmise nõudmiseks õigustatud isiku huvides, üleandmise teisele väljaspool Belgiat asuvale pensionifondile või elukindlustusseltsile, samas kui selline üleandmine ei kujuta endast maksustatavat tehingut juhul, kui kapital või tagasiostuväärtused antakse üle teisele Belgias asuvale pensionifondile või elukindlustusseltsile;
                        
                     
                           —
                        
                        
                           nõuavad règlement général sur les taxes assimilées au timbre, mis anti välja 3. märtsi 1927. aasta kuningliku dekreediga, mida on muudetud 30. juuli 1994. aasta kuningliku dekreediga, artikli 224/2a alusel Belgias asuvate välismaiste kindlustusandjate, kellel puudub Belgias igasugune tegutsemiskoht, enne seal teenuste osutamist Belgias asuva vastutava esindaja nõusolekut, kes kinnitab kirjalikult, et võtab kohustuse tasuda isiklikult riigile kindlustuslepingute iga-aastast maksu, intresse ja rahatrahve, mis võivad tekkida seoses Belgias asuvate riskidega;
                        
                     on Belgia Kuningriik rikkunud EÜ artiklitest 18, 39, 43 ja 49 ning 2. mai 1992. aasta Euroopa Majanduspiirkonna lepingu artiklitest 28, 31 ja 39, samuti 10. novembri 1992. aasta direktiivi 92/96/EMÜ otsese elukindlustusega seotud õigusnormide kooskõlastamise kohta, millega muudetakse direktiive 79/267/EMÜ ja 90/619/EMÜ (kolmas elukindlustuse direktiiv) artiklist 4 — pärast muutmist Euroopa Parlamendi ja nõukogu 5. novembri 2002. aasta direktiivi 2002/83/EÜ elukindlustuse kohta artikli 5 lõikest 1 — tulenevaid kohustusi.
            
         
               2.
            
            
               Jätta hagi ülejäänud osas rahuldamata.
            
         
               3.
            
            
               Mõista kohtukulud välja Belgia Kuningriigilt.
            
         
      (1)  ELT C 249, 14.10.2006.